<prompt> Generate an article for the following headline: John Mikel Obi: Kuitosa United na kuichagua Chelsea ulikuwa uamuzi bora zaidi maishani mwangu  <response>: Nahodha wa zamani wa Nigeria John Mikel Obi anasema kuchagua kujiunga naChelsea na kuitosa Manchester United katika uhamisho uliokumbwa na utata mkubwa mwaka 2006 ulikuwa uamuzi bora kaika maisha yake ya soka. Kiungo huyo aliyestaafu soka wiki iliyopita akiwa na umri wa miaka 35, alijikuta katika ya mzozo mkali ukizihushisha Red Devils na The Blues mwaka 2005, kabla ya kusajiliwa mwaka uliofuata. Uamuzi wake wa kuhamia London, baada ya awali kutia saini Manchester United akitokea klabu ya Norway, Lyn Oslo, hatimaye umeonekana kuwa ni uamuzi uliokuwa na manufaa. Mikel alikua mmoja wa wachezaji wenye mafanikio zaidi katika klabu hiyo, akishinda Ligi ya Mabingwa Ulaya, Kombe la Europa, Ubingwa wa Ligi Kuu mara mbili, Kombe la ligi mara mbili na Vikombe vinne vya kombe la FA katika kipindi cha miaka 11 ambacho kilimalizika alipoondoka Stamford Bridge mnamo 2017. Sijutii uamuzi wowote niliofanya kwa sababu nilifurahia kila kitu nilichofanikisha nikiwa Chelsea - ni uamuzi bora zaidi ambao nimewahi kufanya maishani mwangu, Mikel aliiambia BBC Sport Africa. Nilisaini mkataba wa awali wa Manchester United nilipokuwa na umri wa miaka 17. Ukiwa mtoto na unamwona Sir Alex Ferguson akiwa mbele yako ameshika mkataba, bila shaka utasukumwa kusaini. Chelsea waliokuwa na imani kusaini kwao, walishtuka kusikia amesaini kwa wapinzani wao. Wakala wake John Shittu alifunga safari mara moja hadi Oslo kuchukua na mchezaji kumpeleka London. Klabu yake ya Lyn ikatangaza kutoonekana kwake, ametokweka. Habari hizo zilienea kwenye vyombo vyote vya habari Norway, kukiwa na ripoti potofu kwamba huenda Mikel alikuwa ametekwa nyara. Ulikuwa utoto na mara tu Chelsea iliposikia habari hizo, walikuja na kuniondoa Norway, anakumbuka mshindi huyo wa Kombe la Mataifa ya Afrika 2013. Hapo ndipo watu walianza kusema kwamba nilitekwa nyara. Haukuwa wakati mzuri kwangu wakati huo. Nilitaka tu kucheza soka kwa sababu nilikuwa mdogo sana. Mchezaji huyo mwenye umri wa miaka 35 alianza maisha yake ya soka kama kiungo mshambuliaji na bila shaka alikuwa mmoja wa wachezaji bora katika nafasi hiyo katika soka la vijana. Shuti lake akicheza namba 10 nyuma ya washambuliaji na timu za Nigeria za Chini ya 17 na 20, na kusaidia timu hiyo kufika fainali ya Kombe la Dunia la U20 mwaka 2005. Baada ya kushinda medali ya fedha kwenye michuano hao ya vijana nchini Uholanzi, Mikel alikamilisha uhamisho wake wa muda mrefu kwenda Chelsea mwaka mmoja baadaye. Bosi wa The Blues Jose Mourinho alimbadilisha Mnigeria huyo kutoka kiungo mshambuliaji na kuwa kiungo mkabaji - jukumu ambalo alicheza katika muda wote wa kukaa kwake katika klabu hiyo ya London Magharibi lakini ambalo lilidharauliwa na mashabiki wa soka nyumbani. Nigeria walitaka kumuona Mikel akifanya vyema akiwa kama kiungo mshambuliaji, huku wengi wakikosoa jukumu lake jipya katika klabu ya Chelsea, la kiungo mkabaji. Lakini Mikel anasisitiza kuwa hakuwa na tatizo na kubadili namba kuwa mchezaji wa ulinzi. Mourinho aliamua kwamba alitaka nicheze nafasi ya kiungo cha ulinzi. Mwisho wa siku, yeye ndiye kocha na alifanya uamuzi, Mikel alikumbuka. Tulizungumza na alihisi kwamba kwa sababu ya wachezaji wakubwa wa kiungo aliokuwa nao kwenye kikosi chake Chelsea kwamba nilipaswa kucheza nafasi ya kiungo wa ulinzi. Claude Makelele alikuwa anamalizia soka lake Chelsea, hivyo Mourinho alitaka nichukue mikoba ya Makelele. Mikel aliichezea Nigeria mechi 89, akicheza fainali Kombe la Dunia mara mbili na kusaidia Waafrika Magharibi hao kushinda Kombe la Mataifa ya 2013, kabla ya kutangaza kustaafu soka ya kimataifa miaka mitatu iliyopita. Siku zote nilitaka kushinda Ligi ya Mabingwa kwa sababu ni mashindano bora zaidi ya kandanda ulimwenguni mbali na Kombe la Dunia, aliongeza. Kwa wakati huo kushinda kitu na timu ya taifa lilikuwa jambo nzuri. Nikiwa mtoto nilikuwa nawatazama mastaa kama Jay-Jay Okocha na Kanu, nilisema nataka kushinda kitu nikiwa na timu ya taifa. Nina furaha sana kuweza kufanya hivyo. Nitawaweka wote wawili juu kama nyara zangu ninazozipenda sana. Baada ya kuanza soka lake akiwa kwene kituo cha kulea vipaji cha Jos, Mikel ana nia ya kuwa na jukwa kama hilo kwa ajili ya watoto wengine kuishi katika ndoto zao, pia. Yuko tayari kutumia mradi wake mpya wa Back2Base uliozinduliwa hivi majuzi mjini Lagos ili kuwasaidia vijana wa Nigeria wenye vipaji. Tunataka kwenda kupata vipaji hivi vipya vya watoto hawa ambao tunajua wanaweza kuwa wakubwa maishani. Mmoja wa wanasoka mahiri wa Nigeria, Mikel anataka kutumia kujuana kwakwe na watu kadhaa barani Ulaya ili kuwafahamisha wachezaji wa kipekee waliogunduliwa kwenye akademi yake. Kama kipaji chochote kinalingana na kile tunachokitafuta, basi bila shaka tutawapa nafasi ya kwenda nje ya nchi, alisema. Nimekuwa nje ya Nigeria kwa miaka mingi sana, nina juana na watu. Tunahitaji kwanza kabisa kuwafanya wajitambulishe hapa, kisha tutaona ni nani yuko tayari kwenda huko. 